tartuNLP/wikipedia-smugri-20251201 huggingface dataset:
Helomonninen

Helomonninen ("Corydoras duplicareus") on monnisiin kuuluva kala.
Koko ja ulkonäkö.
Helomonninen kasvaa noin 6 cm pitkäksi. Sen pyrstöstä lähtee musta viiva, joka kulkee selkään asti. Toinen musta viiva sillä on silmän ympärillä. Pään ja muun ruumiin rajakohdassa sillä on hieman oranssia. Kala on muuten valkoinen ja hieman violetihtava.
Alkuperä.
Helomonninen on kotoisin Brasiliasta, Negrojoen sivujoki Purangasta.
Käyttäytyminen ja lisääntyminen.
Helomonninen on eloisa ja sävyisä parvikala, joka ui eniten akvaarion pohjalla. Se on aika vaikea saada kutemaan.
Vesiolot ja ravinto.
Helomonninen tarvitsee vähintään 85 litran kokoisen akvaarion. Se tarvitsee paljon pohjakasvillisuutta, mutta myös avoimia hiekka-alueita ja piilopaikkoja. Helomonniselle sopiva pH on 6-7 ja veden kovuus alle 10 sekä lämpötila 23-27 astetta.
Det börjar verka kärlek, banne mej

Det börjar verka kärlek, banne mej on Ruotsin edustussävelmä vuoden 1968 Eurovision laulukilpailussa Lontoossa. Siellä sen esitti Claes-Göran Hederström, ja laulu sijoittui viidenneksi.
Laulun on säveltänyt ja sanoittanut Peter Himmelstrand, joka kirjoitti myös molemmat jaetulle kolmannelle sijalle tulleet kappaleet vuoden 1968 Melodifestivalenissa eli Ruotsin euroviisukarsinnoissa.
Kappale tunnetaan Suomessa myös Eero Raittisen levytyksenä ”Rakkaudelta näyttää hitto vie”, jonka sanoituksen on tehnyt Sauvo Puhtila.
Mk 57 VLS

Mark 57 Vertical Launching System (Mk 57 VLS) on yhdysvaltalaisen Raytheonin valmistama Zumwalt-luokan hävittäjille asennettava ohjusjärjestelmä. Se on paranneltu versio vanhemmasta MK 41 VLS -järjestelmästä. 
Järjestelmässä on hyödynnetty laivaston Open Architecture -konseptia, mikä mahdollistaa yksinkertaisemmat elinkaareen liittyvät päivitykset ja ylläpitotoimet kuten uusien ohjusten käyttöönoton. Järjestelmän siilojen kokoa on kasvatettu uusien kookkaampien ohjusten käyttöönoton mahdollistamiseksi. Neljän siilon moduulin korkeus on etriä, pituus etriä ja leveys etriä. Neljän siilon massa on 15 240 kiloa. Siiloon sijoitettavan kanisterin halkaisija voi olla etriä ja pituus etriä. Kanisterin ja ohjuksen yhteispaino voi olla maksimissaan 4 091 kiloa.
Järjestelmään kuuluu CEU , joka mahdollistaa minkä tahansa ohjuksen sijoittamisen mihin tahansa siiloon. Yksikkö toimii rajapintana ohjusten ja järjestelmän välillä välittämällä tiedon aluksen taistelunjohtojärjestelmälle. Kun uusia ohjuksia lisättään järjestelmään, joudutaan ainoastaan CEU ja aseen tiedot päivittämään järjestelmään. Siiloihin ei tällöin tarvitse tehdä muutoksia. MCU () valvoo neljän siilon muodostaman järjestelmän tilaa. Lisäksi järjestelmään kuuluvat virranjakoyksikkö () ja kannenhallinta ().
Bischler–Napieralski-reaktio

Bischler–Napieralski-reaktio on kemiallinen reaktio, jossa fenetyyliamiinin amidijohdannainen reagoi dehydratoivan reagenssin kanssa muodostaen dihydroisokinoliinijohdannaisen. Reaktion raportoivat ensimmäisen kerran August Bischler ja Bernard Napieralski vuonna 1983 ja se on nimetty heidän mukaansa. Bischler–Napieralski-reaktion tuote voidaan hapettaa isokinoliiniksi, ja reaktio onkin yksi käytetyimpiä tapoja valmistaa isokinoliinijohdannaisia.
Reagenssit ja mekanismi.
Bischler–Napieralski-reaktio tapahtuu useille fenetyyliamiinin johdannaisille, ja reaktio tapahtuu erityisen herkästi mikäli aromaattiseen renkaaseen on sitoutunut elektroneja luovuttavia ryhmiä. Tällaisia ovat esimerkiksi hydroksyyli-, alkoksyyli- ja aminoryhmät. Dehydratoivana reagenssina käytetään yleisesti fosforyylikloridia. Muita mahdollisia reagensseja ovat polyfosforihappo, rikkihappo, fosforipentoksidi ja Lewis-hapot kuten sinkkikloridi tai tina(IV)kloridia.
Bischler–Napieralski-reaktiolle on kaksi usein esitettyä reaktiomekanismia. Reaktion ensimmäisessä vaiheessa lähtöaine reagoi karbonyyliryhmän hapen kautta fosforyylikloridin kanssa muodostaen kondensaatiotuotteena iminiumesterin. Tämä välivaihe on elektrofiilinen ja seuraava vaihe on molekyylinsisäinen elektrofiilinen aromaattinen substituutioreaktio. Näin muodostuu karbokationi, joka aromatisoituu eliminaatiovaiheiden jälkeen dihydroisokinoliiniksi. Mikäli lähtöaineessa on hydroksyyliryhmä α-asemassa aminoryhmään nähden, muodostuu tuotteena isokinoliinijohdannainen.
Toisessa ehdotetussa mekanismissa ensimmäinen vaihe on sama ja muodostuu iminiumesteri. Tästä iminiumesteristä eliminoituu fosforidioksikloridia ja muodostuu elektrofiilinen nitriliumioni. Seuraava vaihe on elektrofiilinen aromaattinen substituutio, ja muodostuvasta karbokationista eliminoituu protoni ja muodostuu dihydroisokinoliinirakenne.
Makkosen pojat

Makkosen pojat on vihtiläisen valokuvaaja Elisa Makkosen luoma internet-ilmiö hänen urospuolisten kääpiösnautseriensa laumasta. Koirat nimeltä Wilho, Masa, Arvo ja Oiva esiintyvät yksitellen tai ryhmänä Facebook-ryhmänsä päivityksissä valokuvissa, joihin liittyy yleensä myös hauska, ajankohtaisia asioita kommentoiva teksti tai pieni tarina. Makkosen poikien Facebook-ryhmällä oli alkukesästä 2017 yli 34 000 seuraajaa, alkukesästä 2021 noin 36 600. Makkosen poikien verkkokauppa myi aiemmin koiriin liittyviä oheistuotteita, kuten seinäkalentereita.
Ben Cross

Ben Cross oik. Harry Bernard Cross (1947 Lontoo, Britannia – 18. elokuuta 2020 Wien, Itävalta) oli englantilainen näyttelijä. Hän on näytellyt muun muassa brittiläisenä olympiavoittajana Harold Abrahamsin roolissa elokuvassa "Tulivaunut" (1981) sekä Sarekin roolista elokuvassa "Star Trek" (2009).
Maastohiihdon maailmancup 2018–2019

Maastohiihdon maailmancup 2018–2019 oli historian 38. virallinen maailmancup-kausi. Kausi alkoi 24. marraskuuta 2018 Suomen Kuusamossa ja päättyi 24. maaliskuuta 2019 Kanadan Québecissä.
Miesten kokonaiscupin voitti Norjan Johannes Høsflot Klæbo ja naisten kokonaiscupin Norjan Ingvild Flugstad Østberg.
"Lähde: FIS"
Maailmancupin pisteet.
Miehet.
Lähde: FIS
Naiset.
Lähde: FIS
Kilpailupaikat kartalla.
&lt;br&gt;
Brasilian yleisvaalit 2018

Brasilian yleisvaalit 2018 järjestettiin 7. lokakuuta 2018. Vaaleissa valittiin presidentti, varapresidentti ja kansalliskongressin jäsenet.
Jair Bolsonaro sai eniten ääniä presidentinvaalin ensimmäisellä kierroksella 7. lokakuuta 2018. Toinen kierros järjestettiin 28. lokakuuta 2018 Bolsonaron ja Fernando Haddadin välillä. Bolsonaro valittiin presidentiksi 55 prosentin ääniosuudella.
Tulokset.
Presidentinvaali.
! colspan="2" rowspan="2" style="text-align:left;" | Ehdokas
! rowspan="2" colspan="1" style="text-align:left;" | Puolue
! colspan="2" | 1. kierros
! colspan="2" | 2. kierros
! width="75" | Ääniä
! width="30" | %
! width="75" | Ääniä
! width="30" | %
Atte Rantanen

Atte Rantanen (s. 1960) on Kemijärven entinen kaupunginjohtaja. Koulutukseltaan Rantanen on kauppatieteen maisteri. 
Virkavaalissa 30.3.2015 kaupunginvaltuusto äänesti asiasta kahdesti, mutta molemmissa äänestyksissä Rantanen keräsi eniten ääniä. Ensimmäisessä äänestyksessä Rantanen sai 14 ääntä. Vesa Tuunainen ja Tuula Kuvaja saivat molemmat seitsemän ääntä. Ilkka Haapalinna sai kuusi ääntä. Lisäksi kaupunginjohtoon hakenut koululaistyttö Mili Kasurinen sai yhden äänen ensimmäisellä kierroksella. Toisella äänestyskierroksella Rantasen vastaehdokkaaksi tuli arvalla Tuula Kuvaja. Rantanen voitti jälkimmäisen äänestyksen äänin 23 - 12. 
Ennen kaupunginjohtajan virkaa hän on työskennellyt mm. sodankyläläisen Astropolistieto Oy:n toimitusjohtajana ja pankinjohtajana. Rantanen harrastaa mm. taulujen maalaamista. 
19. syyskuuta 2022 seitsemän kaupunginvaltuutettua vaativat Rantasen irtisanomista. Valtuutetut totesivat Rantasen luottamuksen vaarantumisen syiksi muun muassa laittomat irtisanomiset, omistajaohjauksen epäselvyydet, kysymyksiin vastaamattomuuden, mainehaitan aiheuttamisen kaupunkiorganisaatiolle, mahdolliset toimivallan ylitykset sekä kaupungin edunvalvonnassa epäonnistumisen.
Valtuusto hyväksyi 19. joulukuuta 2022 kaupunginhallituksen esityksen irtisanomisesta ja Rantasen virkasuhde Kemijärven kaupunginjohtajana päättyi 31. joulukuuta 2022.
Kangasalan jäähalli

Kangasalan jäähalli on Kangasalla sijaitseva jäähalli, jonka yleisökapasiteetti on 1 000 henkilöä. Hallia käyttävät pääasiassa Kisa-Eaglesin juniorit, Eaglesin miesten edustus, harrastejoukkueet ja KaVon edustus. Halli rakennettiin vuonna 1996. Vuonna 2020 alettiin rakentamaan hallin viereen toista kaukaloa, joka valmistui vuonna 2021. Halli on pääasiassa Tapparan, Ilveksen ja Kisa-Eaglesin junioreiden käytössä.
AGM-78 Standard ARM

General Dynamics AGM-78 Standard (myös STARM tai Standard ARM) on yhdysvaltalainen, ilmasta maahan (AGM, air-to-ground) laukaistava, tutkaan hakeutuva ohjus. Ohjuksen pääkäyttäjiä olivat Yhdysvaltain ilmavoimat sekä Yhdysvaltain laivaston ilmavoimat. 
Historia.
AGM-78 kehitettiin RIM-66 Standard -tyypin ilmatorjuntaohjuksesta, jota käytti Yhdysvaltain laivasto. Ennen AGM-78 kehitettiin AGM-45 Shrike, joka ei kuitenkaan pystynyt kaikkeen tarvittavaan, joten 1960-luvun lopulla General Dynamics sai tehtäväkseen suunnitella paremmilla ominaisuuksilla ja isommalla taistelukärjellä varustetun ohjuksen.
Asetyyppi otettiin palveluskäyttöön vuosina 1967 - 1968, eli Vietnamin sodan alkaessa eskaloitua. Ase voitiin laukaista F-4 Phantom II, F-105 Thunderchief eli Wild Weasel -tyyppisistä taistelukoneista sekä näiden lisäksi A-6 Intruderista. Ohjuksesta valmistettiin myöhemmin muita versioita mm. koulutusversio ATM-78, kehittyneempi AGM-78B, halvempi AGM-78C ja uuden moottorin omannut AGM-78D.
Ohjusta käyttivät yksinomaan Israel ja USA, joka käytti ohjusta myös Vietnamin sodassa. AGM-78:n käyttö päättyi vuonna 1988, kun AGM-88 HARM korvasi sen.
La Teste-de-Buch

La Teste-de-Buch on kunta Lounais-Ranskassa Gironden departementissa Uuden-Akvitanian alueella. Se sijaitsee Arcachonin lahden eteläpuolella Atlantin rannalla, noin 60 kilometriä Bordeaux’sta lounaaseen.
Kunnan nähtävyys on Euroopan korkein dyyni Dune du Pilat. Dyynissä on 60 miljoonaa kuutiometriä hiekkaa, ja se liikkuu yhdestä viiteen metriä vuodessa vuoroveden ja tuulen mukana. Dyynillä oli vuonna 2018 pituutta 2,9 kilometriä, leveyttä 616 metriä ja korkeutta 110 metriä.
The Rise of Chaos

The Rise of Chaos on Acceptin viidestoista studioalbumi, joka julkaistiin 4. elokuuta 2017. Se on yhtyeen neljäs laulaja Mark Tornillon ja ensimmäinen kitaristi Uwe Lulisin ja rumpali Christopher Williamsin kanssa.
Albumi ylsi ensimmäisellä listaviikollaan Suomen virallisen listan sijalle 5.
Joona Kaakinen

Joona Kaakinen on suomalainen näyttelijä, joka näytteli -televisiosarjan toisella ja kolmannella tuotantokaudella Daisuke69:ä. Hän on ollut aikaisemmin mukana DOT504 Dance Companyssa. Kaakinen oli Salpauksen sirkusartistikoulutuksessa vuosina 2007–2010.
Ympyrähullut

Ympyrähullut (suunnitteluaikainen nimi "Uudet tulokkaat") on Huittisissa niin kutsutun miljoonaristeyksen liikenneympyrässä sijaitseva Matti Kalkamon ja Heli Ryhäsen tekemä taideteos vuodelta 2012. Teos on Ryhäsen tekemän "Doris"-patsaan vieressä Lauttakylänkadun ja Risto Rytin kadun risteyksessä. Huittisten kaupungin tilaama teos koostuu kuudesta valaisinpylväästä ja kahdesta pronssiin valetusta hahmosta. Teos maksoi noin 50 000 euroa ja se nimettiin nimikilpailun tuloksena "Ympyrähulluiksi". Teos sai vuonna 2012 ympäristötaidepalkinnon Ympäristötaiteen säätiöltä.
Kommentteja teoksesta.
Matti Kalkamo kuvaa teosta näin: ”Teos on vapaa tulkinnoille mutta itse näen sen dialogina kahden eri-ikäisen hemmon välillä. Tai ehkä maan tasolla oleva muistelee itseänsä nuoruuden humuvuosina, voimainsa tunnossa.” Teoksen palkinnut Ympäristötaiteen säätiö on arvostanut teoksessa huumoria, liikuttavuutta ja koskettavuutta. Säätiö on pitänyt teosta tasokkaana ja ammattimaisena sekä kuvannut teosta luontevalla tavalla osaksi ympäristöään asettuvaksi.
Brasilian maavoimat

Brasilian maavoimat () on Brasilian puolustusvoimien osa, joka vastaa maalla tapahtuvasta sodankäynnistä. Sen miesvahvuus on noin 190 000 miestä (2012), mikä tekee siitä maan aselajeista suurimman. Sillä on maassa perinteisesti vahva asema. Kun sotilaat hallitsivat maata sotilasdiktatuurin aikana 1964–1985, johdossa oli pääasiassa maavoimien upseereita. 
Sotilaista suuri osa on varusmiehiä, jotka palvelevat suhteellisen lyhyen ajan, 6–9 kuukautta. Koska maavoimissa käytetään monimutkaisia laitteita, koulutustoiminta on mittavaa.
Vuonna 2009 maavoimien käyttöön hankittiin Saksasta 25 Leopard 1 A5 -taistelupanssarivaunua, joita käytetään etenkin maan pitkien maarajojen turvaamiseen. Yksiköllä on 34 Panther- ja 36 Fennec-merkkistä helikopteria.
Hohtomonninen

Hohtomonninen ("Corydoras agassizii") on monnisiin kuuluva kala, jota pidetään myös akvaariokalana.
Koko ja ulkonäkö.
Hohtomonninen kasvaa noin 8 cm pitkäksi. Naaras on koirasta suurempi. Kalan päässä on mustaa ja siinä on mustia pilkkuja, sekä mustaa, valkoista ja oranssia.
Alkuperä.
Hohtomonninen on kotoisin Brasiliasta Amazon-joelta, sekä Perun Nanay-, Napo- ja Pachiteajoista.
Käyttäytyminen ja lisääntyminen.
Hohtomonninen on aika rauhallinen parvikala, ja liikkuu joskus myös pohjan yläpuolella. Se on kutenut akvaariossa vain satunnaisesti.
Vesiolot ja ravinto.
Hohtomonninen tarvitsee vähintään 128 litran akvaarion. Sille sopiva pH on 6-7 ja veden kovuus alle 10 sekä lämpötila 23-26 astetta. Hohtomonninen on kaikkiruokainen. Se on myös helppohoitoinen.
Matumbaman

Lasse Aukusti ”MATUMBAMAN” Urpalainen (s. 3. maaliskuuta 1995) on suomalainen videopeliammattilainen. Hän on Dota 2-videopelin maailmanmestari vuodelta 2017. Urpalainen on historian kolmanneksi eniten palkintorahoja tienannut elektroninen urheilija Suomessa ja koko maailman mittakaavalla yhdestoista. Konsulttiyhtiö IZEA on kuvannut Urpalaista yhtenä 25 suurimmasta elektronisen urheilun vaikuttajasta maailmassa. 
Urpalainen aloitti Dota-uransa vuonna 2014. Hän siirtyi Team Liquid -seuraan 2015, ja oli mukana joukkueen nousussa maailman huipulle. Urpalaisen uran merkittävin voitto oli maailmanmestaruus The International -turnauksessa vuonna 2017, jolloin viiden hengen joukkue voitti yhteensä 10,8 miljoonan dollarin palkintopotin. Vuonna 2019 Urpalainen jätettiin pois Team Liquidin kokoonpanosta, ja hänen tilalleen nostettiin romanialainen Aliwi "w33" Omar. Urpalainen nousi pian tämän jälkeen Chaos Esports Clubin kokoonpanoon.
New Orleans -luokka (1896)

New Orleans -luokka oli kahden 1890-luvulla valmistetun Yhdysvaltain laivaston panssarikansiristeilijän muodostama alusluokka. 
Suunnittelu ja valmistus.
Luokan alusten alkuperäisenä aseistuksena oli Elswick Ordnance Companyn valmistamat kuusi kuuden tuuman 50 pituuskaliiperin tykkiä ja neljä 4,7 tuuman 50 pituuskaliiperin tykkiä. Kuuden tuuman tykit oli asennettu keulaan ja perään sekä kummallekin kyljelle kaksi tykkihyllyille. Kevyemmät 4,7 tuuman tykit oli asennettu keskilaivaan ampumaan kyljiltä. Lisäksi aluksilla oli kymmenen kuuden naulan ja kahdeksan yhden naulan Hotckiss tykkiä sekä neljä konekivääriä. Aseistuksen täydensivät kolme 18 tuuman torpedoputkea.
Vuonna 1907 Caviten laivastontelakalla Filippiineillä 4,7 tuuman tykit korvattiin Yhdysvaltain laivaston viiden tuuman 50 pituuskaliiperin Mark 5 tykeillä. Samalla alusten torpedoputket poistettiin. Vuonna 1907 myös kuuden tuuman tykit korvattiin samoilla aseilla. Ensimmäisen maailmansodan aikana viiden tuuman tykkien lukumäärää laskettiin kymmenestä kahdeksaan ja aluksille asennettiin kolmen tuuman 50 pituuskaliiperin ilmatorjuntatykki.
Aluksen panssarointi oli Harvey-panssaria. Panssarikannen paksuus oli 89 millimetriä kaartuvalla osalla ja keskellä 32 millimetriä. Pääaseiden tykkikilpien paksuus oli 102 millimetriä ja taistelunjohtotornin seinämien paksuus 102 millimetriä.
Propulsiojärjestelmä koostui neljästä hiilikäyttöisestä Scotch-kattilasta, jotka tuottivat höyryn kahteen höyrykoneeseen. Järjestelmä tuotti 7 500 ihp:tä, mikä mahdollisti suunnitellun 20,5 solmun nopeuden. Koeajoissa saavutettiin suunniteltu nopeus. Alusten hiilivarastoihin oli mahdollista varastoida normaalisti 512 tonnia hiiltä, mikä voitiin tarvittaessa kasvattaa 747 tonniin.
Alukset.
Alukset ostettiin Brasilialta 9. maaliskuuta 1898.
Alukset eivät saaneet palvelukseenotettaessa runkonumeroita. Ne luokiteltiin 17. heinäkuuta 1920 tykkiveneiksi runkonumeroilla PG-34 ja PG-35. Alukset luokiteltiin uudelleen keveiksi risteilijöiksi 8. elokuuta 1921 runkonumeroilla CL-22 ja CL-23.
Eropaperit

Eropaperit on kirjailija Laura Honkasalon romaani vuodelta 2009. Sen on julkaissut Otava. Teos on osittain omakohtainen kertomus avioerosta.
Arviot.
Reija Palttala kiittää arviossaan "Keskisuomalaisessa" kirjaa monesta näkökulmasta: Ihmissuhteiden perustilanteiden kuvaus on eläytyvä, kerronnan rakenne on taitavasti luotu ja kieli rikasta, eri tarinalinjat lomittuvat poikkeuksellisen sujuvasti. Erityisesti Palttala mainitsee, että lapsen sisäisen maailman kuvaus on hienosti onnistunutta.
Pennsylvania-luokka (risteilijä)

Pennsylvania-luokka oli Yhdysvaltain laivaston kuuden 1900-luvun alussa valmistetun panssariristeilijän muodostama alusluokka.
Suunnittelu ja valmistus.
Luokan aluksista kolme ensimmäistä tilattiin budjettivuonna 1900 ja toiset kolme seuraavana vuonna. Tilausten taustalla olivat Espanjaa vastaan käydyn voitokkaan sodan kokemukset. Luokan alukset ja niiden jälkeen valmistuneet neljä Tennessee-luokan risteilijää muodostivat yhdessä kymmenen aluksen sarjan, jota kutsuttiin Big Teniksi. Risteilijät oli suunniteltu toimimaan taistelulaivojen kanssa osana taistelulinjaa, mutta niiden tehtäviä muutettiin jo palvelukseenoton yhteydessä. Venäjän–Japanin sodan kokemusten perusteella panssariristeilijät kykenivät toimimaan taistelulaivojen kanssa mutteivat toteuttamaan samoja tehtäviä.
Vuonna 1906 laivaston taistelulaivat oli keskitetty Atlantille ja kolmesta neljään panssariristeilijää palveli Filippiineillä Aasian laivastossa, joka torjui Japanin aiheuttamaa uhkaa. Dreadnought-alusten käyttöönotto teki alustyypistä vanhentuneen jo vuoteen 1912 mennessä.
Aseistus.
Luokan alukset aseistettiin neljällä kahdeksan tuuman 40 pituuskaliiperin Mark 5 -tykillä, jotka oli sijoitettu kahteen kaksiputkiseen torniin etu- ja takakannelle. Tykit korvattiin vuonna 1911 kahdeksan tuuman 45 pituuskaliiperin Mark 6 -tykeillä. Aseistusta täydensivät 14 kuuden tuuman 50 pituuskaliiperin Mark 6 -tykkiä, jotka oli sijoitettu kasematteihin kummallekin kyljelle. Keveiden alusten torjuntaan oli apuaseina 18 kolmen tuuman 50 pituuskaliiperin ja 12 kolmen naulan pikatykkiä. Lisäksi aluksilla oli kaksi yhden naulan kunnialaukaustykkiä. Torpedoputkia oli kaksi, ja ne olivat 18-tuumaiset.
Suoja.
Alusten panssarivyön paksuus oli vesirajssa kuusi tuumaa, ylälaidassa viisi ja alalaidassa 3,5 tuumaa. Tykkitornien etukilvet olivat 6,5-tuumaiset, panssarikansi nelituumainen reunoilta ja keskeltä 1,5-tuumainen. Taistelunjohtotornin suojana oli yhdeksän tuuman panssarointi.
Propulsio.
Propulsiojärjestelmään kuului kuusitoista hiilikäyttöistä Babcock &amp; Wilcox -höyrykattilaa, jotka tuottivat noin 250 psi (17 bar) höyrynpaineen kahdelle VTE-höyrykoneelle. Järjestelmä tuotti 23 000 indikoidun hevosvoiman kokonaistehon, joka mahdollisti suunnitellun 22 solmun huippunopeuden. Alusten normaali hiilikuorma oli 900 tonnia, mikä voitiin kasvattaa aina 2 000 tonniin.
Alukset.
Luokan alusten hankinta vahvistettiin 3. maaliskuuta 1899 ja 7. kesäkuuta 1900 annetuilla lailla.
Koch-reaktio

Koch-reaktio on kemiallinen reaktio, jossa alkeeni reagoi hiilimonoksidin ja veden kanssa happamissa olosuhteissa muodostaen karboksyylihapon. Reaktion raportoi ensimmäisen kerran Herbert Koch vuonna 1955 ja reaktio on nimetty hänen mukaansa. Koch-reaktio on teollisuudessa yleisesti käytetty menetelmä haarautuneiden tertiääristen karboksyylihappojen valmistamiseen. Esimerkki tällä reaktiolla valmistettavasta yhdisteestä on pivaliinihappo..
Reagenssit ja mekanismi.
Koch-reaktio tapahtuu useille alkeeneille. Happamina katalyytteinä käytetään vahvoja happoja kuten rikkihappoa, fosforihappoa tai vetyfluoridia tai näiden vahvojen happoja ja vahvojen Lewis-happojen kuten booritrifluoridin tai antimonipentafluoridin seoksia. Koch-reaktio tapahtuu huoneenlämpötilassakin, mutta teollisesti usein käytetään 70–80 °C:n lämpötilaa ja korkeimmillaan 100 ilmakehän suuruista hiilimonoksidipainetta. 
Koch-reaktion mekanismin ensimmäisessä vaiheessa happo protonoi alkeenin, jolloin muodostuu karbokationi. Mikäli karbokationi on sekundäärinen, se yleensä toisiintuu stabiilimmaksi tertiääriseksi karbokationiksi. Karbokationi on elektrofiilinen ja hiilimonoksidi reagoi sen kanssa additioreaktiolla. Näin muodostuu asyliumkationi, joka reagoi veden kanssa muodostaen karboksyylihapon. Reaktiossa muodostuu usein monen karboksyylihapon seos.
Ruusuapila

Ruusuapila eli pyökkiapila ("Trifolium alpestre") on hernekasvien (Fabaceae) heimoon ja apiloiden ("Trifolium") sukuun kuuluva kasvilaji. Ruusuapila muistuttaa paljolti metsäapilaa ("Trifolium medium") mutta on erotettavissa siitä lehtien korvakkeiden ja kukkien verhiöiden ulkonäön perusteella. Korvakkeiden ja verhiöiden ulkonäkö onkin ruusuapilan tunnusomaisimpia tuntomerkkejä.
Ruusuapila on monivuotinen ja ruohovartinen apilalaji, joka voi kasvaa noin 40 cm korkeaksi. Varret ovat kasvutavaltaan pystyjä ja harvakseltaan haaroittuneita. Lehdet ovat muodoltaan sormilehdykkäisiä, ja kussakin lehdessä on kolme lehdykkää. Lehdykät ovat kapeansuikeita ja laidoiltaan hienohampaisia. Lehtien korvakkeet ovat pitkiä ja lehtiruodin kanssa yhteen kasvaneita. Kukat sijaitsevat varsien kärjissä, ja ne ovat perättömiä ja väriltään punaisia. Kukkien verhiöt ovat karvaisia ja kaksikymmentäsuonisia, ja verhiön alimmat liuskat ovat noin kaksi kertaa niin pitkiä kuin ylimmät. Ruusuapila kukkii kesä–heinäkuussa.
Ruusuapila kasvaa kuivilla ja kalkkipitoisilla kasvupaikoilla. Suomessa ruusuapilaa on tavattu kerran 2010-luvulla Kymenlaaksossa. Ruotsissa Gotlannissa ruusuapila kasvaa rinneniityillä sekä harvapuustoisissa mäntymetsissä. Siellä lajia tavataan vain Gotlannin länsiosissa, ja se on Ruotsissa rauhoitettu. Muualla Euroopassa ruusuapilaa tavataan laajalti Ranskasta ja Italiasta itään keskiselle Venäjälle ja Kaukasukselle asti. Ruusuapila on kuvattu Alpeilta, joihin lajin tieteellisen nimen lajinimikin viittaa.
Pirjo Sanaksenaho

Pirjo Sanaksenaho (s. 24. elokuuta 1966 Turku) on suomalainen arkkitehti ja tekniikan tohtori. 
Sanaksenaho on rakennussuunnittelun professori Aalto-yliopiston taiteiden ja suunnittelun korkeakoulussa (12/2013–) ja osakas Sanaksenaho Arkkitehdit Oy:ssä. Hän johti Aalto-yliopiston arkkitehtuurin laitosta 2019-2024. Ennen professuuriaan Pirjo Sanaksenaho opetti asuntosuunnittelua Teknillisen korkeakoulun arkkitehtiosastolla. Väitöskirjan aihe liittyi 1950- ja 1960-lukujen pientaloarkkitehtuuriin. (Moderni koti. Pientaloasumisen ihanteet arkkitehtuuri- ja sisustusjulkaisuissa 1950- ja 1960-luvuilla.) Hänen nykyinen opetusalansa on julkisten rakennusten suunnittelu. 
Sanaksenaho oli Aalto-yliopiston terveys- ja hyvinvointirakentamisen tutkimusinstituutti SOTERAn johtaja 2013–2019. Hän on monialaisen ihmislähtöisten elinympäristöjen tutkimukseen keskittyvän Living+ platformin akateeminen vetäjä. 
Sanaksenaho Arkkitehtien päätöihin kuuluvat Turun ekumeeninen taidekappeli (2005), Villa CIPEA Nanjingissa Kiinassa (2012) ja Ylioppilaiden terveydenhoitosäätiö YTHS:n uudisrakennus Töölössä Helsingissä (2010).
Pirjo Sanaksenaho oli Arkkitehtuurimuseon hallituksen puheenjohtaja 8/2018–12/2019 ja hänellä on ollut luottamustoimia ja tuomaristojäsenyyksiä arkkitehtuurin ja kuvataiteen alalla. Hänen perheeseensä kuuluu kolme lasta (1996, 1998, 2002).
Niemi (yritys)

Niemi Palvelut Oy (vuoteen 2011 Muuttopalvelu Niemi Oy ) on muutto- ja logistiikka-alan palveluyritys. Sillä oli 668 työntekijää (2018). Yrityksen liikevaihto oli 38,3 miljoonaa euroa vuonna 2018. Toiminta alkoi jo vuonna 1981, kun Kalevi Niemi osti pakettiauton ja alkoi tehdä pienimuotoisia muuttoja iltaisin ja viikonloppuisin. Vuosien varrella toiminta laajeni ja vuonna 2001 toteutettiin mittava yrityskuvauudistus. Tuolloin otettiin käyttöön myös nykyisellään jo lähes kaikkien tuntema iskulause: Niemi® muuttaa kaiken. Tänä päivänä Niemi Palvelut on erikoistunut kotimuuttojen, yritysmuuttojen ja ulkomaanmuuttojen ohella tapahtuma-, logistiikka- ja messupalveluihin. Yrityksen toimintakeskukset sijaitsevat Helsingissä, Jyväskylässä, Kuopiossa, Lahdessa, Oulussa, Tampereella, Turussa ja Vaasassa. Tapahtumapalvelut-yksikkö toimii Messukeskuksessa Helsingissä.
AGM-12 Bullpup

AGM-12 Bullpup (, ASM-N-7/GAM-83) on yhdysvaltalainen ensimmäisen sukupolven ilmasta maahan -ohjus (), jota valmisti Martin-Marietta. Ohjuksessa oli niin kutsuttuun komento-ohjaukseen (engl. "command control") perustuva ohjausjärjestelmä ja se kykeni enintään 1,8 Machin nopeuteen. Ohjukseen tavanomaisen taistelukärjen tilalle voitiin myös asentaa ydinkärki (yhden kilotonnin W-45), vaikkakin tämä oli harvinainen modifikaatio.
Asetta käytettiin taktisena täsmäaseena. Kehitystyöt alkoivat vuonna 1953. Martin voitti tarjouskilpailun vuonna 1954. Sen jälkeen "Bullpup"ia valmistettiin suuria määriä, jonka alatyyppejä B–E arviolta noin 30 000 kappaletta. Kantama vaihteli 11–16 km välillä. Taistelukärjen räjähdemäärä vaihteli välillä 113–456 kg. Yleensä taistelukärki oli tyypiltään sirpaloituva. Samaan aikaan kehiteltiin myös HVAR- ja FFAR-tyyppisiä (mm. "Tiny Tim", "Mighty Mouse") rakettiaseita.
Vuonna 1959 käyttöön tullut AGM-12 Bullpup oli käytössä vielä Vietnamin sodassa sekä jonkin ajan senkin jälkeen 1970-luvun lopulle. Ohjusta käyttivät F-4-, F-100- ja F-105-konetyypit. Bullpupin korvasivat myöhemmin AGM-62 Walleye- sekä AGM-65 Maverick -ohjukset.
Lège-Cap-Ferret

Lège-Cap-Ferret on kunta Lounais-Ranskassa Gironden departementissa Uuden-Akvitanian alueella. Se sijaitsee noin 50 kilometriä Bordeaux’sta länteen.
Kunta on kapealla Cap-Ferret’n niemellä, joka erottaa Arcachoninlahden Atlantista. Niemellä olevasta 53 metriä korkeasta Cap-Ferret’n majakasta ("Phare du Cap-Ferret") on mahdollista katsella maisemia. Ylös majakkaan pääsee 258 askelmaista portaikkoa pitkin.
Rob Raco

Robert Joseph Raco (s. 26. marraskuuta 1989) paremmin tunnettu hänen lempinimestään Rob Raco on näyttelijä, muusikko ja malli yrityksestä nimeltä CUE AGENCY. Rob on Essex County Drumsin omistaja, joka on Kanadassa toimiva räätälöity rumpuvalmistaja, jonka hän ja hänen isänsä loivat vuonna 2005. Hänet tunnetaan rooleistaan sarjoissa "Riverdale" jossa hän näyttelee Joaquin DeSantosia, sekä "Supernatural" jossa hän näyttelee Clark Barkerkia.
Elämäkerta.
Rob Raco syntyi Windsor, Ontario, Kanadassa. Hänen äitinsä, Linda (De Paoli) oli visuaalinen taiteilija ja lukion opettaja, ja hänen isänsä, John Raco oli rakennusinsinööri ja musikaalirumpujen rakentaja. Hänellä on yksi vanhempi sisar nimeltä Argelia. Rob on suhteessa Emily nimisen naisen kanssa.
Lapsena Raco kiinnostui todella paljon rummuista. Myöhemmin hän äänitti ja kierteli ammatillisesti eri Kanadalaisten musiikki ryhmien kanssa. Hänen ihailunsa näyttelijä maailmalle tuli yhtäkkiä, kun hän muutti Los Angelesiin kaksikymppisenä jatkaakseen suurempaa musiikillista uraa. Siellä hän opiskeli legendaarisen näyttelijävalmentaja Eric Morrisin intensiivisessä menetelmäkoulutuksessa.
Sosiaalinen media.
Instagram
Twitter
Facebook
Jim Simons

James ”Jim” Harris Simons (25. huhtikuuta 1938 – 10. toukokuuta 2024) oli yhdysvaltalainen matemaatikko, miljardööri ja hyväntekijä. 
Simons perusti Flatiron Institute -laskentakeskuksen Manhattanille ja vuonna 1982 Renaissance Technologies -nimisen hedgerahaston. Hän jäi virallisesti eläkkeelle 2010, mutta jatkoi toimimista rahaston parissa. Hän oli lahjoittanut elinaikanaan kuusi miljardia dollaria hyväntekeväisyyteen.
Simons opiskeli MIT:ssä matematiikkaa ja väitteli Berkeleyn yliopistossa. Hän työskenteli ensin salaisissa tehtävissä salakirjoituksen purkamiseksi ja vuodesta 1968 alkaen Stony Brook Universityssä. Hän mietti, miten voisi rikastua, ja tutki valuuttakurssien mallintamista yhdessä toisen matemaatikon kanssa. Hän perusti rahastoyhtiön ja palkkasi sinne talousihmisten sijasta matemaatikkoja, fyysikkoja ja tähtitieteilijöitä.
Tieteellisellä urallaan hän tutki hahmontunnistusta ja osallistui säieteorian kehittämiseen yhdessä Shiing-Shen Chernin kanssa.
Vuonna 2014 hänet valittiin Yhdysvaltojen kansalliseen tiedeakatemiaan.
Laosin kansalliskirjasto

Laosin kansalliskirjasto (, , lyhennys NLL) on Laosin pääkaupungissa Vientianessä toimiva kansalliskirjasto. Nykyään kansalliskirjasto on Laosin informaatio-, kulttuuri ja turismiministeriön alaisuudessa toimiva valtiollinen laitos; aiemmin kirjasto oli hallinnollisesti Laosin opetusministeriön taideosaston alaisuudessa. Kansalliskirjaston johtajana toimii Khanthamaly Yangnouvong (2018). 
Kansalliskirjasto on perustettu vuonna 1956. Sille rakennettiin vuosina 2013–2016 uusi päärakennus Vientianeen.
Laosilaisten lukutaito.
Laosin vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 58,3 prosenttia vuonna 2011.
Isoleopardimonninen

Isoleopardimonninen ("Corydoras leopardus") on monnisiin kuuluva kala, jota pidetään akvaariokalana.
Koko ja ulkonäkö.
Isoleopradimonninen kasvaa noin 6-7 cm pitkäksi. Sen selkäevä on musta ja kalassa on mustia pilkkuja. Muuten se on keltainen.
Alkuperä.
Isoleopardimonninen on kotoisin Brasiliasta, Ecuadorista ja Perusta.
Käyttäytyminen ja lisääntyminen.
Isoleopardimonninen on parvikala, joka viihtyy pohjalla. Se liikkuu paljon ympäri akvaariota, mutta on silti aika rauhallinen. Sen viljely on hyvin vaikeaa.
Vesiolot ja ravinto.
Isoleopardimonninen tarvitsee vähintään 140 litran kokoisen akvaarion. Sille sopiva pH on 6-7 ja veden kovuus alle kymmenen sekä lämpötila 23-26 °C astetta. Kala on kaikkiruokainen.
Janne Mikkonen

Janne ”Savjz” Mikkonen (s. 2. helmikuuta 1988) on suomalainen striimaaja ja entinen kilpapelaaja. Hän pelaa ammatikseen lukuisia eri videopelejä ja jakaa pelikuvaa Twitch- ja Youtube-palveluissa. Hän on yksi tunnetuimpia suomalaisia videopeliammattilaisia kansainvälisesti.
Videopeliura.
Mikkosen nimimerkki "Savjz" tulee Tom Clancyn kirjasta "Iskuryhmä Rainbow", jossa esiintyy Domingo Chavez -niminen hahmo. Nimi muuttui World of Warcraftissa eri muotoihin kuten chvz, chavez, savjez ja Savjz.
Mikkonen nousi tunnetuksi Hearthstone-keräilykorttipelin kautta. Hän oli pelin ensimmäisiä ammattipelaajia ja oli yksi eniten rahaa pelillä ansainneista pelaajista. Kilpailu-uransa aikana hän oli maailman kolmen parhaan Hearthstone-pelaajan joukossa. Mikkonen kuitenkin koki kilpailullisen pelaamisen liian stressaavaksi ja taloudellisesti kannattamattomaksi, joten vaihtoi kokopäiväisesti suoratoistamiseen. 
Loppuvuonna 2018 Mikkonen lopetti Hearthstonen pelaamisen. Syyksi hän kertoi, että peli oli jäänyt liian tylsäksi ja muuttumattomaksi. Hän kokeili YouTube-kanavallaan muun muassa - ja Artifact -videopelejä, ennen kuin tammikuussa 2019 alkoi pelaamaan Dota 2 -videopelin uutta Auto Chess -pelimuotoa sekä myöhemmin sen seuraajaksi kehitettyä Dota Underlords -peliä. Myöhemmin hän on palannut pelaamaan myös Hearthstonen Battlegrounds-pelimuotoa.
Suosiostaan huolimatta Mikkosta ei ole hyväksytty Hearthstonen kehittäjän Blizzardin turnauksiin kilpailemaan eikä hän ole saanut osallistua Blizzardin promootioihin.
Mikkosen suoratoistoja katsoo päivittäin kymmeniä tuhansia ihmisiä, ja hänellä on yli 500 000 seuraajaa suoratoistopalvelu Twitchissä. Lisäksi hänen YouTube-kanavallaan on yli 210 000 tilaajaa ja videoillaan yli 157 miljoonaa näyttökertaa tammikuussa 2024. 
Mikkonen on aiemmin urallaan pelannut kilpailullisesti mutta ei ammatikseen muun muassa Counter Strikea, League of Legendsiä ja World of Warcraftia.
Henkilökohtainen elämä.
Mikkonen on lähtöisin Seinäjoelta. Hän asui pitkään Järvenpäässä, mutta muutti Orangen piirikuntaan, Kaliforniaan, Yhdysvaltoihin vuonna 2017 mentyään naimisiin vaimonsa Christina Mikkosen (o.s. Sims) kanssa. Christina Mikkonen eli Zeriyah työskenteli Hearthstone-pelin Community Managerina vuoden 2019 alkupuolelle asti.
Christina Mikkonen rikkoi välinsä entisen työnantajansa kanssa, kun Blizzard puolen vuoden päästä irtosanomisista ilmoitti palkkaavansa lisää väkeä.
Syksyllä 2021 Mikkoset muuttivat Las Vegasiin Nevadaan.
Suomen elektronisen urheilun liitto SEUL palkitsi Mikkosen vuoden pelaajana 2014.
Teatteri NO99

Teatteri NO99 oli virolainen teatteri, joka toimi Tallinnassa ja kiertueilla. Syksyllä 2018 se yllättäen ilmoitti lopettavansa toimintansa. Teatterin toiminta päättyi tammikuussa 2019.
Teatteri NO99:n perustivat vuonna 2004 ohjaaja Tiit Ojasuu ja videotaiteilija Ene-Liis Semper. Jokaisen esityksen kohdalla numero väheni yhdellä, ja teatterin oli tarkoitus tehdä esityksiä nollaan asti, mutta esittämättä jäi 30.
NO99 oli palkittu teatteri, joka on tunnettu satiirisesta ohjelmistostaan. Se on ollut virolaisen poliittisen, kokeilevan teatterin näkyvin edustaja ja menestynyt myös ulkomailla. Sen viimeinen esitys oli teatteri Jalostamo2:n kanssa tehty "Kihnu Jõnn" ("Narrien laiva"), joka oli NO30. Esitystä tuki Suomalais-virolainen kulttuurisäätiö. Esitys piti tuoda myös Suomeen.
Teatteri yleisömäärät pienenivät sen jälkeen, kun Ojasuu oli vuonna 2016 pahoinpidellyt naisnäyttelijän. Ojasuun paluuta Viron itsenäisyyden juhlavuoden esitysten ohjaajaksi paheksuttiin. Teatteri kiistää lopetuksen liittyvän muuhun kuin taiteen tekemiseen. Se sanoi tiedotteessaan: ”...kun ihanteita ei enää tavoita, niin ei ole myöskään Teatteri NO99:ää. Teatteria ei lopeta mikään lehdistölle jännitystä tuova draama.”
Mustat sydämet (kirja)

Mustat sydämet on Seppo Jokisen kirjoittama jännitysromaani, jonka julkaisi CrimeTime vuonna 2014. Se on Komisario Koskinen -sarjan 19. osa ja palkittiin Tampereen kaupungin kirjallisuuspalkinnolla vuonna 2014.
Kirjan tapahtumat sijoittuvat Australiaan, mihin päähenkilö komisario Koskinen on matkustanut juoksemaan Sydneyn maratonia kolmen kollegansa kanssa. Hän joutuu siellä selvittämään suomalaisten siirtolaisten ongelmia.
Kirjoittaja Seppo Jokinen on itse viettänyt Australiassa nelisen vuotta 1970-luvulla työskennellen muun muassa rautatien rakennustyömailla.
Klomatsoni

Klomatsoni (C12H14NClO2) on oksatsolidinonijohdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä.
Ominaisuudet, valmistus ja käyttö.
Huoneenlämpötilassa klomatsoni on väritöntä kiteistä ainetta, jolla on suhteellisen matala sulamispiste. Yhdiste liukenee hieman veteen ja paremmin orgaanisiin liuottimiin kuten metanoliin, asetoniin ja kloroformiin. Klomatsonin herbisidiset ominaisuudet perustuvat siihen, että se inhiboi isopentenyylipyrofosfaatti-isomeraasi- tai prenyylitransferaasientsyymejä. Tämän seurauksena kasvien tarvitsemien terpenoidien ja klorofyllin biosynteesi estyy. 
Klomatsonia valmistetaan 3-kloori-2,2,-dimetyylipropionyylikloridin ja hydroksyyliamiinin reaktiotuotteen ja o-klooribentsoyylikloridin välisellä reaktiolla. Klomatsonia käytetään rikkaruohomyrkkynä muun muassa peruna-, vilja-, vihannes-, puuvilla- ja tupakkaviljelmillä. Aine imeytyy kasveihin juurista ja varsista. Yhdiste levitetään kapselina, koska se on suhteellisen helposti haihtuvaa ja voi tämän vuoksi vaurioittaa myös viljeltäviä kasveja rikkaruohojen lisäksi. Klomatsoni on hyväksytty käytettäväksi rikkaruohomyrkkynä muun muassa Euroopan unionissa, Yhdysvalloissa, Kanadassa ja Australiassa.
FM!

FM! on yhdysvaltalaisen hip-hop artisti Vince Staplesin kolmas studioalbumi, jonka julkaisi Def Jam Recordings 2. marraskuuta 2018. Albumin tuotannon hoiti suurimmaksi osaksi Kenny Beats ja siltä on julkaistu yksi single, "Fun!", jolle on myös ohjattu musiikkivideo.
Albumilla vierailee monia artisteja ja se sisältää lyhyitä pätkiä Earl Sweatshirtin ja Tygan julkaisematonta musiikkia. Kansikuva voi olla mahdollinen viittaus punk-yhtye Green Dayn vuonna 1994 julkaisemaan Dookie-albumiin ja albumissa on eräänlainen radiokanava-konsepti.
Shang Yang

Shang Yang (noin 390 – 338 eaa.) oli kiinalainen filosofi ja valtiomies, joka organisoi Qin-valtion hallintoa menestyksekkäästi tehden osaltaan mahdolliseksi Kiinan yhdistymisen Qin-dynastian valtakaudella. Shang Yangin mukaan valtio voidaan pitää yhtenäisenä vain, jos se on riittävän vahva, ja vahvuuden takaavat suuri armeija ja täydet viljavarastot.
Shang Yang on Kiinan historian kiistellyimpiä hahmoja. Kungfutselaisten mielestä hän oli brutaali öykkäri, ja yksi pahimmista legalisteista (joita kungfutselaiset eivät arvostaneet), liberaalien mielestä taas laillisuuden puolustaja.
Shang Yang toimi Qin-valtion herttuan Xiaon palveluksessa. Hän korvasi feodalistisen järjestelmän keskusjohdon nimittämillä kuvernööreillä. Hän loi pakollisen asepalveluksen, uudisti verotuksen ja maanomistuksen ja standardisoi paino-, tilavuus- ja pituusmitat.
Kirgisian kansalliskirjasto

Kirgisian kansalliskirjasto () on Kirgisian pääkaupungissa Biškekissä toimiva kansalliskirjasto. Huhtikuussa 2015 kirjasto nimettiin runoilija Alykul Osmonovin (; 1915 - 1950) mukaan. Kansalliskirjastoa johtaa professori Jyldyz Bakashova (2018).
Kirjasto perustettiin 10. toukokuuta 1934 yhdistämällä kaksi silloista kirjastoa: Frunzen kaupunginkirjasto ja kansanedustajien neuvoston kirjasto. Näin syntyi sekä yleisen että tieteellisen osaston sisältänyt kansalliskirjasto, jonka kokoelmat käsittivät alkuvaiheessa 16 000 teosta. Kirjasto avattiin yleisölle elokuussa 1934.
Riku (Kangasala)

Riku on yksi Kangasalan osa-alueista ja kylistä sekä kaupunginosa 8, joka sijaitsee Kangasalan keskustan pohjoispuolella Vesijärven länsirannalla. Siellä sijaitsee Pikonlinnan sairaala.
Asutusnimen taustalla on Saulo Kepsun mukaan henkilönnimi. Nimen perinteinen taivutus on "Riku : Riun", mutta myös taivutusta "Riku : Rikun" käytetään. Lemponen eli Riunvaiva on muodostunut kylän läntisille takamaille.
Kaivanto (Kangasala)

Kaivanto on Kangasalan osa-alue. Siellä sijaitsevat mm. Vehoniemen automuseo, Vehoniemen näkötorni, Mobilia-museo, Keisarinharju sekä Kaivannon kanava.
Cham-albaanit

Cham-albaanit (, ) ovat albaanien alaryhmä, jotka asuivat alun perin Epeiroksen länsiosassa alueella, joka tunnetaan albaanien keskuudessa nimellä Chameria. Cham-albaaneilla on oma kulttuurillinen identiteettinsä, joka on albanialaisten ja kreikkalaisten vaikutteiden sekoitus. Cham-albaanit puhuvat omaa albanian kielen murrettaan. 
Italian-Kreikan sodan tuloksena Kreikka siirsi aikuisia Cham-albaani miehiä keskitysleireille. Kreikan miehityksen jälkeen Cham-albaanit alkoivat tukea italialisia ja saksalaisia miehittäjiä. Kreikkalaiset alkoivat kantaa kaaunaa Cham-albaaneille ja toisen maailmansodan jälkeen heidän oli paettava Albaniaan. Kun Albania luopui kommunismista, monet Cham-albaanit vaativat oikeutta palata asuinalueilleen Kreikkaan.
Christiane F. – tyttö metroasemalta

Christiane F. – tyttö metroasemalta (tai Christiane F. – tyttö huumekadulta, "Christiane F. – Wir Kinder vom Bahnhof Zoo") on Uli Edelin ohjaama länsisaksalainen draamaelokuva vuodelta 1981. Ankaran inhorealistinen huumekuvaus perustuu Vera Christiane Felscherinowin kokemuksiin Länsi-Berliinin kaduilla 1970-luvun lopulla, joita on julkaistu kirjoina myös suomeksi. Elokuvan musiikista vastasi David Bowie. joka myös esiintyy elokuvassa. Musiikista julkaistiin soundtrack-albumi "Christiane F."
Syntyhistoria.
Vuonna 1962 syntynyt 16-vuotias Vera Christiane Felscherinow teki yhteistyötä "Stern"-aikakauslehden kahden toimittajan kanssa, ja hänen laajoista haastatteluistaan julkaistiin kirja vuonna 1979 (suom. "Huumeasema Zoo", Kirjateos 1981). Elokuva perustuu näihin tositapahtumiin: tyttö ajautuu Berliinin yöelämässä heroiiniriippuvaiseksi prostituoiduksi.
Juoni.
13-vuotiaan Christianen (Natja Brunckhorst) vanhemmat ovat eronneet, äidillä on uusi miesystävä ja pikkusisko muuttaa isän luokse asumaan. Christiane etsiytyy alaikäisillekin avoimeen yökerhoon, jossa kaikki käyttävät huumeita. Hän rakastuu poikaan nimeltä Detlev (Thomas Haustein), joka toimii homoprostituoituna. Pian myös Christiane ansaitsee rahaa heroiiniin prostituoituna Bahnhof Zoon rautatieasemalla.
Vastaanotto ja jälkimaine.
Kirja ja elokuva olivat suuria menestyksiä. Christiane loi maineensa pohjalta musiikki- ja elokuvauran ja nousi kulttihahmoksi. Yhdessä poikaystävänsä Alexander Hacken kanssa hän muodosti yhtyeen Sentimentale Jugend. He molemmat esiintyivät myös vuoden 1983 elokuvassa "Decoder".
Bahnhof Zoon eli Zoologischer Gartenin rautatieaseman alueesta tuli Berliinissä elokuvan myötä nuorten suosima turistikohde. Elokuvan päähenkilön ulkomuodosta syntyi osaltaan muoti-ilmiö "heroin chic". 
Christiane Felscherinowin huumeongelmat jatkuivat aikuisuuteen. Hän julkaisi myöhemmistä vaiheistaan omaelämäkerran "Mein zweites Leben", suom. "Christiane F. – minun toinen elämäni" (Sammakko, 2015).
Film-O-Holic.com-elokuvasivuston arvostelussa vuodelta 2012 "Christiane F.:n" sanotaan kestäneen varsin hyvin aikaa. Esimerkiksi Lukas Moodyssonin "Lilja 4-everiin" (2002) verrattuna saksalaiselokuva muistuttaa kriitikko Lumi Tirrosen mielestä enemmän sosiaaliraporttia: ”Ohjaaja keskittyy niin tiukasti huumeidenkäytön konkretiaan, että suuret linjat jäävät piirtymättä. Syitä ja seurauksia ei syväluodata sen enempää psykologisella kuin yhteiskunnallisellakaan tasolla.”
Kitarō Nishida

Kitarō Nishida (, 1870–1945) oli japanilainen filosofi, yksi niistä jotka yrittivät mukauttaa länsimaista filosofiaa itämaiseen hengelliseen perinteeseen.
Nishida oli uranuurtaja monellakin tapaa. Hän toi Japanin modernin luovan filosofian harjoittajien joukkoon Euroopan ja Yhdysvaltojen rinnalle. Hän toi aasialaista ajattelua angloeurooppalaisen filosofian joukkoon. Hän loi perustaa Itä-Aasian buddhalaisen ajattelun filosofiselle tarkastelulle. 
Keiji Nishitani oli Kitarō Nishidan oppilas.
Suomen Biathlon

Suomen Biathlon Oy (tunnetaan myös nimellä "Biathlon Target System Kurvinen") on suomalainen ampumahiihdon taululaitteistoja ja ampumaratavarusteita valmistava yritys. Sen valmistamat, painovoimaan perustuvat, taululaitteistot mullistivat 1980-luvulla ampumahiihdon helppokäyttöisyydellään ja toimintavarmuudellaan. Aiemmin ampumahiihdossa oli ammuttu pahvisiin tai lasisiin tauluihin. Nämä niin kutsutut "Kurvisen taulut" ovat toiset kahdesta Kansainvälisen ampumahiihtoliiton (IBU) nykyään hyväksymistä taululaitteistoista. Toiset hyväksytyt taululaitteet ovat saksalaiset, elektroniset HoRan taulut. Kurvisen taulut saavat nimensä kehittäjänsä, Ilmo Kurvisen, mukaan. 
Tuotteet.
Suomen Biathlon Oy valmistaa varsinaisten taululaitteistojen lisäksi myös muita ampumaratavarusteita, kuten katoksia, kylttejä, ampumapaikkamattoja, tuuliviirejä, paperisia kohdistustauluja jne. Myös para-ampumahiihdon Eko-Aims-taululaitteistot kuuluvat yrityksen tuotteisiin. Samaan tekniikkaan perustuvia optisia Kurvisen taululaitteita käytettiin Lontoon olympialaisten nykyaikaisessa viisiottelussa. Itse varsinainen taululaitteisto perustuu painovoimaan. Taulu kaatuu taaksepäin luodin osuessa vähintään puoliksi tauluun.
Samalla valkoinen taulu nousee kaatuvan taulun paikalle laitteiston etupuolelta. Tietokone tunnistaa osumat sekä laitteistoon osuneet ohilaukaukset ja kirjaa ne tulospalveluun. Taululaitteistot ovat kauko-ohjattavia.
Kurvisen tauluja on viety yli kolmeenkymmeneen maahan. Niitä käytetään pääasiassa pohjoismaissa, Venäjällä, Kauko-Aasiassa ja Pohjois-Amerikassa. Keski-Euroopassa sen sijaan käytetään lähinnä HoRa:n tauluja.
Suomen Biathlon Oy valmistaa tuotteensa omalla konepajallaan Liperin Ylämyllyllä. Samalla konepajalla valmistetaan myös mm. Abloyn tuotteita.
Hannu Laaksonen

Hannu Laaksonen (s. 1977 Vaasa) on suomalainen professori. Hän on ollut Vaasan yliopiston sähkötekniikan, erityisesti sähköverkkojen suojauksen ja automaation professori vuodesta 2018. Hänet valittiin aluksi määräaikaiseen joustavien ja älykkäiden sähköenergiajärjestelmien professuuriin, jota hän hoiti elokuusta 2017 lähtien. Laaksonen on yliopiston uuden Smart Energy Transition-maisteriohjelman koulutusohjelmavastaava.
Laaksonen valmistui diplomi-insinööriksi Tampereen teknillisestä yliopistosta vuonna 2004 ja tekniikan tohtoriksi Vaasan yliopistosta vuonna 2011. Hän on toiminut aiemmin tutkijana Tampereen teknillisessä yliopistossa, VTT:llä sekä väitöstutkijana Vaasan yliopistossa. Väitöstutkimuksensa jälkeen Laaksonen työskenteli kuusi vuotta ABB:n palveluksessa, jossa hän toimi esimerkiksi R&amp;D Principal Engineerin tehtävässä Medium Voltage Products -yksikössä. Hän on tutkinut ja kehittänyt esimerkiksi uusia suojausalgoritmeja liittyen hajautetun energiantuotannon verkkoonliityntään. Laaksosen tutkimusintressit liittyvät esimerkiksi mikro- ja älyverkkojen suojaukseen sekä niihin liitettyjen hajautettujen energiaresurssien (esim. akkuvarastojen) säätö- ja ohjausperiaatteisiin, aktiivisiin jakeluverkonhallintamenetelmiin ja joustavien energiaresurssien hyödyntämisen mahdollistaviin teknisiin ja markkinapohjaisiin ratkaisuihin tulevaisuuden integroituneissa sähköenergiajärjestelmissä.
Laaksosen isä on Vaasan yliopiston markkinoinnin emeritusprofessori Martti Laaksonen.
LM5

LM5 on brittiyhtye Little Mixin viides studioalbumi, joka julkaistiin 16. marraskuuta 2018. Se debytoi Yhdysvalloissa Billboard 200 -listan sijalla 40.
Ernst af Hällström

Ernst Gustaf Vilhelm af Hällström (4. huhtikuuta 1863 Lempäälä – 4. kesäkuuta 1931 Kukkolan kartano, Lempäälä) oli suomalainen lääkäri ja Tampereen ensimmäinen kaupunginlääkäri yli 20 vuoden ajan.
Henkilöhistoria.
Af Hällströmin vanhemmat olivat Kukkolan kartanon omistanut maanviljelijä Gustaf Wilhelm af Hällström (1833–1922) ja Josefina Sofia Faller. Hän pääsi ylioppilaaksi 1882 Helsingin alkeisopistosta ja valmistui Helsingin yliopistosta filosofian kandidaatiksi 1887, filosofian maisteriksi 1890, lääketieteen kandidaatiksi 1890 ja lääketieteen lisensiaatiksi 1893.
Af Hällström toimi aluksi Tampereen vt. kaupunginlääkärinä, kutsuntalääkärinä ja Suomen sotaväen lääkärinä eri joukko-osastoissa. Hän oli Tampereen itäisen alueen köyhäinlääkärinä 1897–1907 ja Tampereen ensimmäisenä kaupunginlääkärinä 1907–1928 sekä toisena kaupunginlääkärinä 1928–1930. Hän oli myös Oriveden leprasairaalan lääkärinä 1904–1919. Hän oli mukana perustamassa 1898 Tampereen lääkäriseuraa ja toimi seuran puheenjohtajana useaan otteeseen. Af Hällström oli jäsenenä 1912 perustetun Suomen Tuberkuloosin Vastustamisyhdistyksen Tampereen paikallisosaston johtokunnassa.
Af Hällström oli aatelissäädyssä edustaja valtiopäivillä 1897, 1899, 1900 ja 1904–1905.
Ernst af Hällström oli vuodesta 1919 lähtien naimisissa lääketieteen lisensiaatti Suoma Loimaranta-Airilan (1881–1954) kanssa, ja he pitivät yhteistä vastaanottoa Tampereella.
Arkkitehti Arthur af Hällström oli Ernst af Hällströmin veli.
Emilia (suomalainen laulaja)

Emilia (oikealta nimeltä Anne Middendorp, o.s. Luoto) on suomalainen laulaja. Hän julkaisi Kerberos-levymerkillä ensimmäisen ja ainoaksi jääneensä studioalbuminsa "Emilia" vuonna 1982. Sen kappaleista kuusi oli hänen itsensä italiasta kääntämiään. Edellisenä vuonna hän julkaisi singlen ”Satan in Love”, joka oli suomalainen coverversio italialaisen La Bellinin vuonna 1978 julkaistusta kappaleesta. 
Emilia esiintyi discotanssin MM-kisojen karsinnoissa ja "Suosikki"-lehden Miss Farkku Suomi -kiertueilla. Keikkoja oli paljon myös oman bändin kanssa. Hän keikkaili oman yhtyeensä kanssa ja oli mukana Kirkan kiertueella.
Emilia esiintyi televisiossa "Iltatähti"-ohjelmassa ja pyrki myös "Syksyn sävel" -kisaan. Vuonna 1984 hän julkaisi vielä Polarvox-levymerkillä Päin tähtiä kiidän / Heitetään huomiseen huolet -singlen. 
Vuonna 1975 laulajan perustama yhtye Duo Anne Luoto osallistui Uudenmaan läänin Nuorison taidetapahtumaan.
Emilian isä oli muusikko. Emilia osallistui nuorena Miss Maja -kisan Suomen karsintaan. Hän asuu nykyään Espanjassa ja puhuu suomea, ruotsia, englantia, italiaa, espanjaa ja hollantia. Hän on työskennellyt kalligrafina muun muassa Hollannin kuningatar Beatrixille.
DNA (albumi)

DNA on brittiyhtye Little Mixin esikoisalbumi, joka julkaistiin 19. marraskuuta 2012. Se debytoi Yhdysvalloissa Billboard 200 -listan sijalla neljä.
Get Weird

Get Weird on brittiyhtye Little Mixin kolmas studioalbumi, joka julkaistiin 6. marraskuuta 2015. Se debytoi Yhdysvalloissa Billboard 200 -listan sijalla 13.
Glory Days (Little Mixin albumi)

Glory Days on brittiyhtye Little Mixin neljäs studioalbumi, joka julkaistiin 18. marraskuuta 2016. Vuonna 2017 siitä julkaistiin platinapainos.
Albumi debytoi Yhdysvalloissa Billboard 200 -listan sijalla 25.
Hei (albumi)

Hei on norjalaisten kaksosten Marcuksen &amp; Martinuksen ensimmäisen studioalbumi vuodelta 2015. Siitä on julkaistu myös erikoisversio "Hei – Fan-Spesial". Albumi sisältää muun muassa hitit ”Eletkrisk”, ”Plystre på deg” ja ”Slalom” sekä poikien Melodi Grand Prix Junior -voittokappaleen ”To dråper vann”.